Fjorden har innløp mellom Store Torskefjordklubben i nord og Lille Torskefjordklubben i sør. Sør for Lille Torskefjordklubben ligger Lille Torskefjorden. Gården Hamna ligger på sørsiden av fjorden og like øst for Hamna smalner fjorden kraftig inn. Dette sundet blir bare kalt Straumen. I den indre delen av fjorden ligger gårdene Eidet, Moen og Haug på sørsiden. Fjorden er 51 meter på det dypeste, like nord for Hamna.